**(Návrh)**

**ZÁKON**

z ... 2024,

**ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

Národná rada Slovenskej republiky sa uzniesla na tomto zákone:

Čl. I

Zákon č. 131/2002 Z. z. o vysokých školách a o zmene a doplnení niektorých zákonov v znení zákona č. 209/2002 Z. z., zákona č. 401/2002 Z. z., zákona č. 442/2003 Z. z., zákona č. 465/2003 Z. z., zákona č. 528/2003 Z. z., zákona č. 365/2004 Z. z., zákona č. 455/2004 Z. z., zákona č. 523/2004 Z. z., zákona č. 578/2004 Z. z., zákona č. 5/2005 Z. z., zákona č. 332/2005 Z. z., zákona č. 363/2007 Z. z., zákona č. 129/2008 Z. z., zákona č. 144/2008 Z. z., zákona č. 282/2008 Z. z., zákona č. 462/2008 Z. z., zákona č. 496/2009 Z. z., zákona č. 133/2010 Z. z., zákona č. 199/2010 Z. z., nálezu Ústavného súdu Slovenskej republiky č. 333/2010 Z. z., zákona č. 6/2011 Z. z., zákona č. 125/2011 Z. z., zákona č. 250/2011 Z. z., zákona č. 390/2011 Z. z., zákona č. 57/2012 Z. z., zákona č. 455/2012 Z. z., zákona č. 312/2013 Z. z., zákona č. 352/2013 Z. z., zákona č. 436/2013 Z. z., zákona č. 464/2013 Z. z., zákona č. 281/2015 Z. z., zákona č. 422/2015 Z. z., zákona č. 270/2018 Z. z., zákona č. 318/2018 Z. z., zákona č. 95/2019 Z. z., zákona č. 138/2019 Z. z., zákona č. 155/2019 Z. z., zákona č. 221/2019 Z. z., zákona č. 360/2019 Z. z., zákona č. 470/2019 Z. z., zákona č. 93/2020 Z. z., zákona č. 410/2020 Z. z., zákona č. 426/2020 Z. z., zákona č. 345/2021 Z. z., zákona č. 415/2021 Z. z., zákona č. 92/2022 Z. z., zákona č. 101/2022 Z. z., zákona č. 137/2022 Z. z., zákona č. 175/2022 Z. z., zákona č. 412/2022 Z. z. a zákona č. 170/2024 Z. z. sa mení a dopĺňa takto:

1. V § 2 ods. 4 sa na konci pripája táto veta: „Vysoké školy a právnické osoby, v ktorých majú účasť vysoké školy, majú výhradné právo používať vo svojom názve slová „univerzita“ alebo „vysoká škola“ alebo z nich odvodené tvary slov.“.
2. V § 2a ods. 1 úvodnej vete sa slová „vedy, výskumu a športu“ nahrádzajú slovami „výskumu, vývoja a mládeže“.
3. V § 2a ods. 1 písmeno b) znie:

„b) od 5 000 eur do 20 000 eur vysokej škole, ktorá

1. príjme alebo zapíše uchádzača o štúdium na neakreditovaný študijný program,

2. nezastaví po nariadení zrušenia študijného programu výučbu predmetov v tomto študijnom programe alebo

3. neplní povinnosti podľa § 20 ods. 1 písm. a), § 49 ods. 1 písm. a), § 49b ods. 1 písm. a), f) a g) alebo § 73a ods. 5.“.

1. V § 8 ods. 1 sa za druhú vetu vkladá nová tretia veta, ktorá znie: „Počet členov akademického senátu verejnej vysokej školy určí štatút verejnej vysokej školy.“.
2. V § 9 ods. 1 písm. a) prvom bode sa slová „písm. n)“ nahrádzajú slovami „písm. o)“.
3. V § 9 ods. 1 písm. a) druhom bode sa slová „rokovaním správnej rady“ nahrádzajú slovami „ich predložením na schválenie správnej rade“.
4. V § 9 ods. 1 písmeno b) znie:

„b) schvaľuje na návrh rektora pred predložením na schválenie správnej rade verejnej vysokej školy

1. zlúčenie, splynutie, zrušenie, rozdelenie, zmenu názvu alebo zmenu sídla verejnej vysokej školy,

2. zriadenie, zlúčenie, splynutie, zrušenie, rozdelenie, zmenu názvu alebo zmenu sídla súčasti verejnej vysokej školy,

3. metodiku rozpisu dotácie vrátane rozpisu dotácie zo štátneho rozpočtu z kapitoly ministerstva školstva podľa § 89 na súčasti verejnej vysokej školy,“.

1. V § 9 ods. 1 sa vypúšťajú písmená c) a m) .

Doterajšie písmená d) až l) a n) sa označujú ako písmená c) až l).

1. V § 9 ods. 1 písm. f) sa číslo „12“ nahrádza číslom „9“.
2. V § 9 ods. 1 písm. j) sa vypúšťajú slová „po predchádzajúcom vyjadrení správnej rady verejnej vysokej školy“.
3. V § 9 ods. 1 písm. l) a § 12 ods. 1 písm. l) sa za slovo „úlohy“ vkladajú slová „a schvaľuje ďalšie dokumenty“ a slová „vnútorných predpisov“ nahrádzajú slovom „štatútu“.
4. V § 9 ods. 2 sa vypúšťajú slová „a c)“a slová „a dokumenty podľa odseku 1 písm. c) za prerokované“.
5. V § 9 ods. 3 sa slová „d) a h)“ nahrádzajú slovami „c) a g)“.
6. V § 9 ods. 4 sa slová „písm. j)“ nahrádzajú slovami „písm. i)“.
7. V § 10 ods. 2 sa na konci pripája táto veta: „Pracovný pomer na výkon funkcie rektora sa dohodne na dobu výkonu funkcie rektora.“.
8. V § 10 odsek 5 znie:

„(5) Voľbu kandidáta na rektora vyhlasuje verejná vysoká škola na svojom webovom sídle, na webovom sídle ministerstva školstva a prostredníctvom webových aplikácií, sociálnych médií a sociálnych sietí alebo iných inovatívnych komunikačných prostriedkov najneskôr šesť mesiacov pred uplynutím funkčného obdobia rektora. Verejná vysoká škola určí na podávanie návrhov na kandidáta na rektora lehotu najmenej tri mesiace. Ak vysoká škola nemá rektora alebo vo voľbe nebol úspešný žiaden uchádzač, voľba musí byť vyhlásená bezodkladne, pričom voľba sa musí konať najneskôr do troch mesiacov od vyhlásenia volieb; lehota na predkladanie návrhov kandidátov nesmie byť kratšia ako jeden mesiac. Voľba kandidáta na rektora sa vyhlasuje v slovenskom jazyku a anglickom jazyku.“.

1. V § 10 ods. 10 druhej vete sa vypúšťajú slová „po vyjadrení akademického senátu verejnej vysokej školy“ a za druhú vetu sa vkladá nová tretia veta, ktorá znie: „Pracovný pomer na výkon funkcie prorektora sa dohodne na dobu výkonu funkcie prorektora.“.
2. V § 10a ods. 1 písm. c) sa slová „pred jeho predložením na vyjadrenie vedeckej rade verejnej vysokej školy a na schválenie akademickému senátu verejnej vysokej školy a správnej rade“ nahrádzajú slovami „po jeho schválení správnou radou“.
3. V § 12 ods. 1 sa vypúšťajú písmená a) a h).

Doterajšie písmená b) až g) a i) až l) sa označujú ako písmená a) až j).

1. V 12 ods. 1 písm. f) sa za slová „na obsadzovanie funkčných miest profesorov a docentov“ vkladajú slová „a konkrétne podmienky na obsadzovanie funkčných miest profesorov“ a slová „schvaľuje ich“ sa nahrádzajú slovami „všeobecné kritéria na obsadzovanie funkčných miest profesorov a docentov a konkrétne podmienky na obdzadzovanie funkčných miest perofesorov schvaľuje“.
2. V § 14 odsek 1 znie:

„(1) Miesto kvestora a vedúcich zamestnancov súčastí verejnej vysokej školy podľa § 21 ods. 1 písm. b) sa obsadzuje výberovým konaním. Miesto ďalšieho vedúceho zamestnanca sa obsadzuje výberovým konaním, ak tak určí pracovný poriadok verejnej vysokej školy. Zásady výberového konania na funkcie vedúcich zamestnancov verejnej vysokej školy určí vnútorný predpis verejnej vysokej školy podľa § 15 ods. 1 písm. d).“.

1. V § 15 ods. 1 sa za písmeno m) vkladá nové písmeno n), ktoré znie:

„n) všeobecné kritériá na obsadzovanie funkčných miest profesorov a docentov a konkrétne podmienky na obsadzovanie funkčných miest profesorov, ktoré musia byť v súlade so štandardami pre habilitačné konanie a inauguračné konanie,“.

Doterajšie písmeno n) sa označuje ako písmeno o).

1. V § 17 ods. 6 prvej vete sa slová „právnickej osobe, ktorá je podnikateľom, na účely výskumu a vývoja vykonávanom v inkubátore verejnej vysokej školy, a to najviac na tri roky“ nahrádzajú slovami „postupom podľa odseku 11, a to najviac na päť rokov“.
2. V § 17 sa za odsek 6 vkladajú nové odseky 7 až 11, ktoré znejú:

„(7) Verejná vysoká škola je oprávnená postupom podľa odseku 11 predať nepotrebnú nehnuteľnú vec bez obchodnej verejnej súťaže alebo darovať ju len Slovenskej republike, inej verejnoprávnej inštitúcii, obci alebo vyššiemu územnému celku. Cena pri predaji bez obchodnej verejnej súťaže musí byť primeraná.

(8) Verejná vysoká škola nie je oprávnená dohodnúť v kúpnej zmluve, nájomnej zmluve alebo v zmluve o výpožičke zmluvnú pokutu v neprospech verejnej vysokej školy.

(9) Nájomca alebo vypožičiavateľ pozemku vo vlastníctve verejnej vysokej školy nie je oprávnený zriadiť stavbu na tomto pozemku; to neplatí pri postupe podľa odseku 11.

(10) Predchádzajúci písomný súhlas správnej rady verejnej vysokej školy podľa odseku 1 sa nevyžaduje na nájom alebo výpožičku

a) nehnuteľnej veci na čas kratší ako tri roky,

b) pozemku alebo jeho časti s celkovou výmerou najviac 50 m2 na čas kratší ako päť rokov alebo

c) stavby alebo jej časti s celkovou podlahovou plochou najviac 50 m2 na čas kratší ako päť rokov.

(11) V prípadoch hodných osobitného zreteľa určených vnútorným predpisom verejnej vysokej školy príslušný právny úkon schvaľuje správna rada verejnej vysokej školy. Návrh rektora na schválenie právneho úkonu podľa prvej vety musí byť odôvodnený a zverejnený na webovom sídle verejnej vysokej školy najmenej 15 dní pred príslušným zasadnutím správnej rady verejnej vysokej školy.“.

Doterajšie odseky 7 až 9 sa označujú ako odseky 12 až 14.

1. V § 20 ods. 1 písmeno d) znie:

„d) vypracovať, predložiť ministerstvu školstva a zverejniť dlhodobý zámer verejnej vysokej školy v termíne a formou, ktoré určí ministerstvo školstva; verejná vysoká škola je po vyjadrení ministerstva školstva povinná zaoberať sa odporúčaniami ministerstva školstva a informovať ho o záveroch,“.

1. V § 21 ods. 2 sa vypúšťajú slová „po vyjadrení“.
2. V § 22 odsek 11 znie:

„(11) Ak sa štatútom verejnej vysokej školy zriaďujú kolektívne samosprávne orgány fakulty, najmenej jednu tretinu ich členov tvoria študenti fakulty, okrem kolektívneho samosprávneho orgánu, ktorého pôsobnosť na úrovni fakulty zodpovedá pôsobnosti vedeckej rady verejnej vysokej školy. Ak sa štatútom verejnej vysokej školy zriaďujú kolektívne orgány fakulty, ich zasadnutia sú verejné okrem prerokúvania disciplinárneho priestupku.“.

1. V § 34 ods. 2 sa číslo „12“ nahrádza číslom „13“ .
2. V § 40 odsek 2 znie:

„(2) Správna rada verejnej vysokej školy má najmenej päť členov; počet členov určí štatút verejnej vysokej školy tak, aby zodpovedal najmenej jednej štvrtine počtu členov akademického senátu verejnej vysokej školy a aby bol nepárny. Časť členov volí a odvoláva akademický senát verejnej vysokej školy, z toho najmenej jedného člena volí a odvoláva len jeho študentská časť; počet členov, ktorých volí študentská časť akademického senátu verejnej vysokej školy, určí štatút verejnej vysokej školy. Časť členov vymenúva a odvoláva minister školstva. Počet členov, ktorých vymenúva minister školstva je o jedného člena menej ako počet členov, ktorých volí akademický senát verejnej vysokej školy.“.

1. V § 40 sa za odsek 2 vkladá nový odsek 3, ktorý znie:

„(3) Verejná vysoká škola a ministerstvo školstva zverejnia na svojom webovom sídle výzvu na predkladanie návrhov kandidátov na príslušných členov správnej rady verejnej vysokej školy najmenej tri mesiace pred skončením funkčného obdobia príslušného člena a určia lehotu na predkladanie návrhov, ktorá je najmenej jeden mesiac. Ak členstvo v správnej rade verejnej vysokej školy zanikne pred uplynutím funkčného obdobia alebo ak sa v dôsledku zmeny počtu členov akademického senátu verejnej vysokej školy zvýši počet členov správnej rady verejnej vysokej školy, výzvu zverenia bezodkladne; to neplatí pri postupe podľa odseku 11 písm. b).“.

Doterajšie odseky 3 až 16 sa označujú ako odseky 4 až 17.

1. V § 40 odseky 4 až 6 znejú:

„(4) Členmi správnej rady verejnej vysokej školy sú najmä významné vedecké osobnosti alebo umelecké osobnosti, predstavitelia verejného života na celoštátnej úrovni alebo na regionálnej úrovni a významní predstavitelia podnikateľskej oblasti v súlade s poslaním verejnej vysokej školy alebo osoby, ktoré majú skúsenosti v oblasti nakladania s majetkom a finančnými prostriedkami právnickej osoby. Návrhy kandidátov na členov so súhlasom kandidátov predkladajú akademickému senátu verejnej vysokej školy a ministrovi školstva právnické osoby zapísané do registra mimovládnych neziskových organizácií,25) obce, samosprávne kraje, Slovenská akadémia vied, verejné výskumné inštitúcie a ďalšie právnické osoby, ktoré sú držiteľmi osvedčenia o spôsobilosti vykonávať výskum a vývoj okrem vysokých škôl, reprezentatívne združenia zamestnávateľov, múzeá, galérie a divadlá. Ak ide o konfesijnú verejnú vysokú školu, návrhy na členov správnej rady konfesijnej verejnej vysokej školy môže predkladať aj príslušná cirkev alebo príslušná náboženská spoločnosť.

(5) Verejná vysoká škola zorganizuje verejné vypočutie kandidátov a doručí ministerstvu školstva pozvánku na verejné vypočutie kandidátov; ak o to ministerstvo školstva požiada, verejné vypočutie kandidátov sa uskutoční do 30 dní odo dňa doručenia žiadosti. Akademický senát verejnej vysokej školy alebo minister školstva môžu určiť, že verejného vypočutia sa zúčastní len vybraná skupina kandidátov z návrhov, ktoré im boli predložené. Akademický senát verejnej vysokej školy a ministerstvo školstva sa môžu vzájomne vyjadriť k vypočutým kandidátom do 15 dní odo dňa konania verejného vypočutia. Po vyjadrení alebo po márnom uplynutí lehoty na vyjadrenie akademický senát verejnej vysokej školy zvolí tajným hlasovaním a minister školstva vyberie z vypočutých kandidátov členov správnej rady verejnej vysokej školy v príslušnom počte.

(6) Funkcia člena správnej rady verejnej vysokej školy je nezlučiteľná s funkciou poslanca Národnej rady Slovenskej republiky, člena vlády, štátneho tajomníka, rektora, prorektora, dekana a vedúceho súčasti vysokej školy, ktorá nie je fakultou; členmi nesmú byť ani ich závislé osoby.25a) Funkcia člena je nezlučiteľná so štátnozamestnaneckým pomerom v služobnom úrade, ktorým je ministerstvo, s pracovným pomerom s ministerstvom a s členstvom v správnej rade inej vysokej školy. Funkcia člena je nezlučiteľná aj s členstvom v akademickej obci príslušnej verejnej vysokej školy okrem člena voleného študentskou časťou akademického senátu verejnej vysokej školy. Funkcia člena voleného študentskou časťou akademického senátu verejnej vysokej školy je nezlučiteľná s členstvom v príslušnom akademickom senáte.“.

1. V § 40 odsek 11 znie:

„(11) Ak niektorému z členov správnej rady verejnej vysokej školy zanikne členstvo, alebo ak sa v dôsledku zmeny počtu členov akademického senátu verejnej vysokej školy zvýši počet členov správnej rady, akademický senát verejnej vysokej školy zvolí tajným hlasovaním alebo minister školstva vymenuje nového člena správnej rady verejnej vysokej školy bez zbytočného odkladu

a) postupom podľa odsekov 2 až 6 alebo

b) bez uplatnenia postupu podľa odsekov 3 a 5 z kandidátov, ktorí sa zúčastnili verejného vypočutia podľa odseku 5 v priebehu 12 mesiacov predchádzajúcich dňu zániku členstva príslušného člena správnej rady verejnej vysokej školy alebo predchádzajúcich dňu zvýšenia počtu členov správnej rady verejnej vysokej školy.“.

1. V § 40 odsek 15 znie:

„(15) Členovia správnej rady verejnej vysokej školy majú nárok na náhradu výdavkov spojených s výkonom tejto funkcie podľa osobitného predpisu.25b) Verejná vysoká škola môže poskytnúť členom svojej správnej rady odmenu. Pravidlá poskytnutia a určenia výšky odmeny určuje na návrh rektora akademický senát príslušnej verejnej vysokej školy.“.

Poznámka pod čiarou k odkazu 25c sa vypúšťa.

1. § 41 vrátane nadpisu znie:

**„§ 41**

**Pôsobnosť správnej rady verejnej vysokej školy**

1. Správna rada verejnej vysokej školy schvaľuje na návrh rektora po schválení akademickým senátom verejnej vysokej školy
2. metodiku rozpisu dotácie vrátane rozpisu dotácie zo štátneho rozpočtu z kapitoly ministerstva školstva podľa § 89 na súčasti verejnej vysokej školy,
3. zlúčenie, splynutie, zrušenie, rozdelenie, zmenu názvu alebo zmenu sídla verejnej vysokej školy,
4. zriadenie, zlúčenie, splynutie, zrušenie, rozdelenie, zmenu názvu alebo zmenu sídla súčasti verejnej vysokej školy.
5. O návrhoch podľa odseku 1 musí správna rada verejnej vysokej školy rozhodnúť do 45 dní odo dňa postúpenia návrhu schváleného akademickým senátom verejnej vysokej školy správnej rade verejnej vysokej školy. Ak správna rada verejnej vysokej školy v tejto lehote nerozhodne, platí, že návrh schválila.
6. Správna rada verejnej vysokej školy udeľuje predchádzajúci písomný súhlas s návrhom rektora na právne úkony, ktorými chce verejná vysoká škola
7. nadobudnúť nehnuteľný majetok, ktorého cena je vyššia ako tristonásobok sumy, od ktorej sa veci podľa osobitného predpisu3ab) považujú za hmotný majetok, alebo urobiť jeho prevod; za túto cenu sa považuje suma, za ktorú sa v určitom čase a na určitom mieste zvyčajne predáva taký alebo porovnateľný nehnuteľný majetok,
8. nadobudnúť hnuteľnú vec, ktorej cena je vyššia ako tristonásobok sumy, od ktorej sa veci podľa osobitného predpisu3ab) považujú za hmotný majetok, alebo urobiť jej prevod,
9. zriadiť vecné bremeno k majetku verejnej vysokej školy na čas dlhší ako päť rokov,
10. zriadiť predkupné právo k majetku verejnej vysokej školy, ktorého cena je vyššia ako dvadsaťnásobok sumy, od ktorej sa veci podľa osobitného predpisu3ab) považujú za hmotný majetok,
11. založiť inú právnickú osobu alebo vložiť peňažný vklad alebo nepeňažný vklad do nej alebo do inej právnickej osoby alebo
12. uzavrieť zmluvu o čerpaní úveru; správna rada verejnej vysokej školy súhlas neudelí, ak účel použitia finančných prostriedkov získaných z úveru nie je v súlade s dlhodobým zámerom verejnej vysokej školy, alebo ak splácanie úveru podľa nej môže ohroziť zabezpečenie hlavnej činnosti verejnej vysokej školy.
13. Správna rada verejnej vysokej školy schvaľuje na návrh rektora dlhodobý zámer verejnej vysokej školy a rozpočet verejnej vysokej školy.
14. Správna rada verejnej vysokej školy schvaľuje na návrh predsedu akademického senátu verejnej vysokej školy po predchádzajúcom schválení akademickým senátom verejnej vysokej školy zásady voľby kandidáta na rektora a prijatia návrhu na odvolanie rektora.
15. Správna rada verejnej vysokej školy sa vyjadruje k veciam, ktoré jej na prerokovanie predloží rektor alebo predseda akademického senátu verejnej vysokej školy.
16. Správna rada verejnej vysokej školy určuje plat rektora v súlade s osobitným predpisom.2) Kvestor písomne oznámi rektorovi na základe rozhodnutia správnej rady verejnej vysokej školy výšku a zloženie funkčného platu. Rektorovi možno poskytnúť odmenu podľa osobitného predpisu25d) len z dôvodu plnenia merateľných ukazovateľov a cieľov vopred dohodnutých medzi správnou radou verejnej vysokej školy a rektorom, ktoré nesmú byť v rozpore s dlhodobým zámerom verejnej vysokej školy a s merateľnými ukazovateľmi podľa § 89 ods. 3 písm. d). Dohodnuté ciele a merateľné ukazovatele a vyhodnotenie ich plnenia k 31. decembru príslušného roka sa každoročne zverejňujú na webovom sídle verejnej vysokej školy do 31. januára nasledujúceho roka.
17. Správna rada verejnej vysokej školy prijíma svoje závery uznesením. Na prijatie uznesenia podľa odsekov 1 a 5 sa vyžaduje súhlas nadpolovičnej väčšiny všetkých členov správnej rady verejnej vysokej školy. Ak ide o úkony podľa odsekov 3 a 4 a § 17 ods. 11, na ich schválenie sa vyžaduje súhlas dvojtretinovej väčšiny všetkých členov správnej rady verejnej vysokej školy. V ostatných veciach sa vyžaduje súhlas nadpolovičnej väčšiny prítomných členov správnej rady verejnej vysokej školy. Štatút správnej rady verejnej vysokej školy môže určiť aj vyšší počet hlasov potrebný na prijatie uznesenia.
18. Správna rada verejnej vysokej školy prerokúva podnety podané akademickým senátom verejnej vysokej školy alebo orgánom fakulty. Správna rada verejnej vysokej školy dáva podnety a stanoviská k činnosti verejnej vysokej školy, ktoré zverejňuje.
19. Správna rada verejnej vysokej školy najmenej raz ročne vypracúva a zverejňuje na webovom sídle verejnej vysokej školy správu o svojej činnosti, ktorá obsahuje najmä informácie o jej zasadnutiach, účasti jednotlivých členov na zasadnutiach, odporúčaniach správnej rady verejnej vysokej školy k činnosti verejnej vysokej školy a prijaté uznesenia.
20. Správna rada verejnej vysokej školy si môže vyžiadať od orgánov verejnej vysokej školy najmä
21. návrhy rozpočtov súčastí verejnej vysokej školy,
22. výročné správy o činnosti verejnej vysokej školy a jej súčastí,
23. výročné správy o hospodárení verejnej vysokej školy a jej súčastí.“.

1. V § 43 ods. 6 písm. m), § 44 ods. 4 písm. l) a § 45 ods. 4 písm. h) sa slová „prerokúva a vyhodnocuje“ nahrádzajú slovom „schvaľuje“.
2. V § 43 ods. 16 sa slová „b), c), g), j), l) a m)“ nahrádzajú slovami „b), f), i), k) a l)“ a číslo „12“ nahrádza číslom „11“.
3. V § 43 ods. 17 sa slová „d), f) a k)“ nahrádzajú slovami „c), e) a j)“.
4. V § 44 ods. 11 písm. a) sa slová „c), g), l) a m)“ nahrádzajú slovami „f) a k)“.
5. V § 44 ods. 11 písm. b) sa slová „a) a f)“ nahrádzajú slovami „a) a e)“ a slová „až 12“ nahrádzajú slovami „a 11“.
6. V § 45 ods. 4 písm. a) sa na konci pripájajú tieto slová: „podľa § 15 ods. 1 písm. a)“.
7. V § 45 ods. 8 sa slová „a) až c), g), j), l) a m)“ nahrádzajú slovami „a), b), f), i) a k)“ a slová „až 12“ nahrádzajú slovami „a 11“.
8. V § 48 ods. 1 sa za písmeno l) vkladá nové písmeno m), ktoré znie:

„m) všeobecné kritériá na obsadzovanie funkčných miest profesorov a docentov a konkrétne podmienky na obsadzovanie funkčných miest profesorov, ktoré musia byť v súlade so štandardami pre habilitačné konanie a inauguračné konanie,“

Doterajšie písmeno m) sa označuje ako písmeno n).

1. V § 49 ods. 1 písmeno d) znie:

„d) vypracovať, predložiť ministerstvu školstva a zverejniť dlhodobý zámer súkromnej vysokej školy v termíne a formou, ktoré určí ministerstvo školstva; súkromná vysoká škola je po vyjadrení ministerstva školstva povinná zaoberať sa odporúčaniami ministerstva školstva a  informovať ho o záveroch,“.

1. V § 53 ods. 9 prvej vete sa slovo „príbuznom“ nahrádza slovom „súvisiacom“.
2. V § 53a ods. 1 sa vypúšťa druhá veta.
3. V § 58 ods. 1 sa vypúšťa slovo „základných“.
4. V § 58 ods. 3 sa vypúšťa písmeno b).

Doterajšie písmeno c) sa označuje ako písmeno b).

1. V § 73a ods. 7 sa na konci pripája táto veta: „Na účel určenia povinnosti uhradiť školné podľa § 92 môže vysoká škola využívať údaje z centrálneho registra študentov o svojich študentoch, ktoré sa týkajú ich štúdia na inej vysokej škole v Slovenskej republike v rozsahu podľa § 73 ods. 4 písm. a), c), d), h), i) a m).“.
2. V § 75 odsek 4 znie:

„(4) Kvalifikačným predpokladom na obsadenie funkčného miesta profesora je splnenie kritérií na získanie titulu profesor vydaných príslušnou vysokou školou; splnenie podmienok podľa § 76 ods. 4 a ods. 6 písm. a) sa nevyžaduje. Kvalifikačným predpokladom na obsadenie funkčného miesta docent je splnenie kritérií na získanie titulu docent vydaných príslušnou vysokou školou; splnenie podmienok podľa § 76 ods. 3 písm. b) a ods. 5 písm. a) sa nevyžaduje. Kvalifikačným predpokladom pri obsadzovaní funkčného miesta profesora a funkčného miesta docenta je aj splnenie všeobecných kritérií na obsadzovanie funkčných miest profesorov a docentov a konkrétnych podmienok na obsadzovanie funkčných miest profesorov príslušnej vysokej školy.“.

Poznámka pod čiarou k odkazu 41 sa vypúšťa.

1. V § 76 ods. 1 sa na konci pripája táto veta: „Kritéria na získanie titulu docent a kritéria na získanie titulu profesor musia byť v súlade so štandardami pre habilitačné konanie a inauguračné konanie.“.
2. V § 76 sa vypúšťa odsek 4.

Doterajšie odseky 5 až 11 sa označujú ako odseky 4 až 10.

1. V § 76 ods. 4 sa slová „odsekov 3 alebo 4“ nahrádzajú slovami „odseku 3“.
2. V § 76 ods. 5 sa slová „odsekoch 3 a 4“ nahrádzajú slovami „odseku 3“.
3. V § 76 ods. 6 úvodnej vete sa číslo „5“ nahrádza číslom „4“.
4. V § 76 odsek 7 znie:

„(7) Splnenie podmienok podľa odsekov 5 a 6 posudzuje vedecká rada verejnej vysokej školy alebo kolektívny orgán fakulty určený štatútom vysokej školy na základe kritérií na získanie titulu docent a kritérií na získanie titulu profesor schválených podľa § 12 ods. 1 písm. c). Ministerstvo školstva overí splnenie podmienok na udelenie vedecko-pedagogického titulu alebo umelecko-pedagogického titulu „profesor“ a vydá stanovisko. Ak má ministerstvo školstva dôvodné pochybnosti, že neboli splnené podmienky na získanie vedecko-pedagogického titulu alebo umelecko-pedagogického titulu „profesor“, môže vrátiť návrh vysokej škole na ďalšie konanie. Inauguračné konanie končí vymenovaním profesora.“.

1. V § 76 ods. 9 sa číslo „11“ nahrádza číslom „10“.

1. V § 77 odsek 2 znie:

„(2) Pri obsadzovaní pracovného miesta vysokoškolského učiteľa, funkčného miesta docenta alebo funkčného miesta profesora musí uchádzač spĺňať kvalifikačné predpoklady podľa § 75. Ďalšie požiadavky na obsadenie pracovného miesta vysokoškolského učiteľa, funkčného miesta docenta alebo funkčného miesta profesora v oblasti pedagogickej činnosti a v oblasti tvorivej činnosti vysoká škola uvedie v oznámení o vypísaní výberového konania; splnenie týchto požiadaviek overuje vysoká škola v rámci príslušného výberového konania.“.

1. V § 77 sa vypúšťa odsek 3.

Doterajšie odseky 4 až 13 sa označujú ako odseky 3 až 12.

1. V § 77 ods. 4 sa za slová „materskej dovolenky“ vkladá čiarka a slová „otcovskej dovolenky“.
2. V § 77 ods. 5 druhej vete sa slová „pracovnú zmluvu“ nahrádzajú slovami „uzavretie pracovnej zmluvy“ a  za slovami „70 rokov“ sa bodkočiarka nahrádza bodkou a text za bodkočiarkou sa vypúšťa.
3. V § 77 odseky 6 a 7 znejú:

„(6) Výberová komisia pre výberové konanie na obsadenie funkčného miesta docenta alebo funkčného miesta profesora má päť členov. Členov výberovej komisie vymenúva rektor, pričom jedného člena výberovej komisie určí zástupca zamestnancov. Najmenej dvaja členovia výberovej komisie pedagogicky pôsobia na funkčnom mieste docenta alebo na funkčnom mieste profesora, ak ide o výberové konanie na obsadenie funkčného miesta docenta, alebo na funkčnom mieste profesora, ak ide o výberové konanie na obsadenie funkčného miesta profesora. Ak sa obsadzuje funkčné miesto na fakulte, dvoch členov výberovej komisie vymenúva rektor a troch členov výberovej komisie vymenúva dekan, pričom jedného člena výberovej komisie vymenovaného dekanom určí zástupca zamestnancov; najmenej jeden člen výberovej komisie vymenovaný rektorom a najmenej jeden člen výberovej komisie vymenovaný dekanom pedagogicky pôsobí na funkčnom mieste docenta alebo na funkčnom mieste profesora, ak ide o výberové konanie na obsadenie funkčného miesta docenta, alebo na funkčnom mieste profesora, ak ide o obsadenie funkčného miesta profesora. Rektor vymenúva členov výberovej komisie tak, aby najmenej jeden z nich nebol zamestnancom príslušnej vysokej školy. Na výberovom konaní sa zúčastňuje aj zástupca študentov určený študentskou časťou akademickej obce príslušnej vysokej školy postupom určeným vnútorným predpisom vysokej školy. Podrobnosti o organizácii výberového konania určí vnútorný predpis podľa § 15 ods. 1 písm. d) alebo § 48 ods. 1 písm. d). Ak je výberové konanie na obsadenie funkčného miesta docenta alebo na obsadenie funkčného miesta profesora spojené s výberovým konaním na miesto prednostu kliniky zdravotníckeho zariadenia ako špecializovaného výučbového zariadenia vysokej školy podľa § 35, zloženie výberovej komisie upravuje zmluva o praktickej výučbe.

 (7) Výberové konanie na obsadenie pracovného miesta vysokoškolského učiteľa, funkčného miesta docenta alebo funkčného miesta profesora je verejné. Výberová komisia hodnotí u uchádzačov najmä pedagogickú činnosť, tvorivú činnosť a ohlasy na ňu a ostatné kritériá určené vnútorným predpisom vysokej školy. O priebehu výberového konania sa vyhotoví zápisnica, v ktorej sa uvedú hodnotiace kritériá, slovné hodnotenie uchádzačov, ich poradie a odôvodnenie výsledku vo vzťahu ku každému uchádzačovi. Na účel overenia výsledku výberového konania vysoká škola zverejní do 5 pracovných dní od uskutočnenia výberového konania na svojom webovom sídle na 90 dní

1. zoznam členov výberovej komisie v rozsahu meno a priezvisko,
2. údaje vybraného uchádzača a neúspešných uchádzačov v rozsahu podľa § 76 ods. 9 písm. a),
3. názov študijného odboru, v ktorom má vybraný uchádzač pôsobiť, a
4. počet uchádzačov.“.
5. V § 77 ods. 10 a  11 sa číslo „10“ nahrádza číslom „9“.
6. V § 89 ods. 6 sa na konci pripája táto veta: „V odôvodnenom prípade môže ministerstvo školstva poskytnúť dotáciu na rozvoj vysokej školy aj bez výberového konania po predchádzajúcom vyjadrení orgánov reprezentácie vysokých škôl.“.
7. V § 96a ods. 1 písm. a) sa za slovo „odboroch“ vkladajú slová „alebo v študijných programoch“.
8. V § 96a ods. 4 sa za slovo „odboru“ vkladajú slová „alebo študijného programu“.
9. V § 102 ods. 2 písmeno d) znie:

„d) vyjadruje sa k dlhodobým zámerom verejných vysokých škôl a súkromných vysokých škôl a k ich aktualizácii po ich schválení v príslušnom orgáne verejnej vysokej školy alebo súkromnej vysokej školy; určuje termín a formu ich predkladania,“.

1. V § 102 ods. 3 písm. a) sa za slovo „profesorov“ vkladajú slová „spolu so stanoviskom podľa § 76 ods. 7“.
2. V § 102a ods. 3 sa slová „plnenia úloh orgánov verejnej moci podľa osobitného predpisu49ca)“ nahrádzajú slovami „úradnej činnosti podľa osobitného predpisu49ca)“.

Poznámka pod čiarou k odkazu 49ca znie:

„49ca) § 2 ods. 3 písm. a) zákona č. 272/2015 Z. z. o registri právnických osôb, podnikateľov a orgánov verenej moci a o zmene a doplnení niektorých zákonov v znení zákona č. 302/2023 Z. z.“.

1. § 102a odsek 6 znie:

„(6) Ak ide o člena správnej rady verejnej vysokej školy, uvádza sa aj informácia, či člena správnej rady verejnej vysokej školy zvolil akademický senát verejnej vysokej školy, študentská časť akademického senátu verejnej vysokej školy alebo či ho vymenoval minister školstva.“.

1. V § 107 ods. 3 sa na konci pripája táto veta: „Členom Rady vysokých škôl a jej orgánov môže byť len člen zamestnaneckej časti akademickej obce vysokej školy.“.
2. V § 107 ods. 4 v tretej vete sa za slovo „škôl“ vkladajú slová „a jej orgánov“.
3. § 107 sa dopĺňa odsekom 8, ktorý znie:

„(8) Medzi ďalšie združenia reprezentujúce záujmy vysokých škôl patria aj organizácie zastupujúce kvestorov a dekanov.“.

Čl. II

Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona č. 512/2011 Z. z., zákona č. 251/2012 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., nálezu Ústavného súdu Slovenskej republiky č. 233/2013 Z. z., zákona č. 58/2014 Z. z., zákona č. 103/2014 Z. z., zákona č. 183/2014 Z. z., zákona č. 307/2014 Z. z., zákona č. 14/2015 Z. z., zákona č. 61/2015 Z. z., zákona č. 351/2015 Z. z., zákona č. 378/2015 Z. z., zákona č. 440/2015 Z. z., zákona č. 82/2017 Z. z., zákona č. 95/2017 Z. z., zákona č. 335/2017 Z. z., zákona č. 63/2018 Z. z., zákona č. 347/2018 Z. z., zákona č. 376/2018 Z. z., zákona č. 307/2019 Z. z., zákona č. 319/2019 Z. z., zákona č. 375/2019 Z. z., zákona č. 380/2019 Z. z., zákona č. 63/2020 Z. z., zákona č. 66/2020 Z. z., zákona č. 157/2020 Z. z., zákona č. 294/2020 Z. z., zákona č. 326/2020 Z. z., zákona č. 76/2021 Z. z., zákona č. 215/2021 Z. z., zákona č. 407/2021 Z. z., zákona č. 412/2021 Z. z., uznesenia Ústavného súdu Slovenskej republiky č. 539/2021 Z. z., zákona č. 82/2022 Z. z., zákona č. 125/2022 Z. z., zákona č. 222/2022 Z. z., zákona č. 248/2022 Z. z., zákona č. 350/2022 Z. z., zákona č. 376/2022 Z. z., zákona č. 1/2023 Z. z., zákona č. 50/2023 Z. z., zákona č. 309/2023 Z. z., zákona č. 530/2023 Z. z., zákona č. 172/2024 Z. z. a zákona č. 178/2024 Z. z. sa mení a dopĺňa takto:

**1.** V § 48 ods. 2 prvej vete sa na konci bodka nahrádza čiarkou a pripájajú sa tieto slová: „ak tento zákon neustanovuje inak.“.

**2.** V § 48 odsek 6 znie:

„(6) Pracovný pomer na určitú dobu s vysokoškolským učiteľom, tvorivým zamestnancom výskumu a vývoja, rektorom alebo s prorektorom možno dohodnúť, predĺžiť alebo opätovne dohodnúť aj na dobu ustanovenú v osobitnom predpise, ak je na to objektívny dôvod vyplývajúci z povahy činnosti vysokoškolského učiteľa, tvorivého zamestnanca výskumu a vývoja, rektora alebo prorektora ustanovený osobitným predpisom.“.

Čl. III

Zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v znení zákona č. 410/2020 Z. z., zákona č. 345/2021 Z. z., zákona č. 137/2022 Z. z. a zákona č. 167/2024 Z. z. sa mení a dopĺňa takto:

1. V § 3 ods. 3 písmeno k) znie:

„k) určovania požiadaviek na výber vysokoškolských učiteľov okrem všeobecných kritérií na obsadzovanie funkčných miest profesorov a docentov a konkrétnych podmienok na obsadzovanie funkčných miest profesorov,“.

1. V § 4 ods. 2 písmeno c) znie:

„c) vedie zoznam posudzovateľov, z ktorých výkonná rada agentúry (ďalej len „výkonná rada“) vytvára pracovné skupiny,“.

1. V § 21 ods. 1 písm. a) prvý bod znie:

„1. pravidelné posúdenie súladu vnútorného systému a jeho implementácie so štandardmi pre vnútorný systém (ďalej len „posúdenie vnútorného systému“),“.

1. V § 21 ods. 2 písm. c) sa slovo „alebo“ nahrádza čiarkou.
2. V § 21 sa odsek 2 dopĺňa písmenom e), ktoré znie:

„e) vysoká škola so sídlom mimo územia Slovenskej republiky.“.

1. V § 24 sa odsek 2 dopĺňa písmenom e), ktoré znie:

„e) verejne dostupných dokumentov a údajov vysokej školy.“.

1. V § 24 odsek 6 znie:

„(6) Vysoká škola môže požiadať o vypracovanie hodnotiacej správy, ktorá posúdi, či jej vnútorný systém a jeho implementácia sú v súlade so štandardmi pre vnútorný systém, aj právnickú osobu, ktorá je členom Európskej asociácie pre zabezpečovanie kvality vysokoškolského vzdelávania (European Association for Quality Assurance in Higher Education) alebo je zapísaná v Európskom registri zabezpečovania kvality vysokoškolského vzdelávania (European Quality Assurance Register for Higher Education); túto skutočnosť uvedie v žiadosti podľa odseku 1.Právnická osoba podľa prvej vety vypracuje hodnotiacu správu v súlade s náležitosťami podľa § 21 ods. 5 a pri jej vypracovaní prihliada aj na plnenie štandardov pre študijný program. Takto vypracovaná hodnotiaca správa nahrádza hodnotiacu správu pracovnej skupiny. Lehotu na doručenie tejto hodnotiacej správy určí agentúra po dohode s vysokou školou a príslušnou právnickou osobou; táto lehota je najmenej 120 dní. Do doručenia hodnotiacej správy agentúra konanie preruší.“.

1. Za § 30 sa vkladá § 30a, ktorý vrátane nadpisu znie:

**„§ 30a**

**Akreditácia cezhraničného spoločného študijného programu**

(1) Vysoká škola so sídlom v Slovenskej republike môže, okrem postupu v súlade s rozhodnutím agentúry podľa § 25 ods. 1, pri tvorbe spoločného študijného programu podľa osobitného predpisu10a) poskytovaného v spolupráci s vysokou školou so sídlom mimo územia Slovenskej republiky

a) požiadať o udelenie akreditácie agentúru,

b) požiadať o udelenie akreditácie inú právnickú osobu, ktorá je zapísaná v Európskom registri zabezpečovania kvality vysokoškolského vzdelávania (European Quality Assurance Register for Higher Education), alebo

c) vytvoriť akreditovaný cezhraničný spoločný študijný program, ak

1. vysoká škola má podľa § 25 ods. 1 právo vytvárať, uskutočňovať a upravovať študijné programy v danom študijnom odbore a stupni štúdia a

2. všetky vysoké školy podieľajúce sa na uskutočňovaní príslušného cezhraničného spoločného študijného programu sú oprávnené na základe svojich vnútorných systémov zabezpečovania kvality podľa právnych predpisov štátu, v ktorom majú sídlo, samostatne vytvárať študijné programy.

(2) Vysoká škola so sídlom mimo územia Slovenskej republiky môže pri tvorbe cezhraničného spoločného študijného programu poskytovaného v spolupráci s vysokou školou so sídlom mimo územia Slovenskej republiky požiadať o udelenie akreditácie agentúru.

(3) Žiadosť o akreditáciu cezhraničného spoločného študijného programu podľa odseku 1 písm. a) a b) a odseku 2 podávajú spoločne všetky vysoké školy, ktoré sa podieľajú na jeho uskutočňovaní.

(4) Pri konaní podľa odsekov 1 a 2 sa postupuje podľa dokumentov upravujúcich postupy a štandardy európskeho prístupu k zabezpečovaniu kvality spoločných študijných programov prijatých v rámci Európskeho priestoru vysokoškolského vzdelávania (The European Higher Education Area) a zverejnených na webovom sídle Európskeho registra zabezpečovania kvality vysokoškolského vzdelávania (European Quality Assurance Register for Higher Education). Hodnotiaca správa sa zverejňuje aj v anglickom jazyku.

(5) Na postup agentúry sa vzťahuje primerane tretia časť okrem § 30 ods. 5 písm. a) a c).

(6) Rozhodnutie právnickej osoby odseku 1 písm. b) v konaní o udelenie akreditácie cezhraničného spoločného študijného programu je rovnocenné s rozhodnutím agentúry. Pri akreditácii sa postupuje v súlade s právnymi predpismi štátu, v ktorom má právnická osoba sídlo.

(7) Vysoká škola so sídlom na území Slovenskej republiky oznámi agentúre vytvorenie nového cezhraničného spoločného študijného programu podľa odseku 1 písm. b) a c) a agentúra zapíše príslušný študijný program do registra študijných programov. Agentúra je v rámci priebežného dohľadu podľa § 24 ods. 2 oprávnená overovať dodržiavanie postupov podľa odseku 4.“.

Poznámka pod čiarou k odkazu 10a znie:

„10a) § 54a zákona č. 131/2002 Z. z. v znení neskorších predpisov.“.

1. V § 32 ods. 2 a 6 a § 32a ods. 4 sa na konci bodka nahrádza bodkočiarkou a pripájajú sa tieto slová: „to neplatí, ak návrh na vymenovanie profesora schválila vedecká rada vysokej školy.“.

Čl. IV

Tento zákon nadobúda účinnosť 1. februára 2025.